પોલીસ પાસેથી પ્રાપ્ત થતી માહિતી અનુસાર નડીયાદ તાલુકાના મોંઘરોલી વાંટામાં રહેતા ભુપતસિંહ છત્રસિંહ સોલંકી ગતરોજ રંગીતભાઈ મોહનભાઈ સોલંકીનું બાઈક લઈને મહેશભાઈ સોમાભાઈ સોલંકીને બેસાડી કોઈ કામ અર્થે ડાકોર ગયા હતા અને કામ પતાવી પરત મોંઘરોલી જવા માટે નીકળ્યા હતા અને ઉમરેઠ તાલુકાના પણસોરા બાજુપુરા પાટીયા પાસેથી પસાર થઈ રહ્યા હતા ત્યારે બપોરના પોણા એક વાગ્યાના સુમારે પુરપાટ ઝડપે આવતી ફોરવ્હિલ ગાડીના ચાલકે ભુપતસિંહની બાઈકને ટક્કર મારી દેતા સર્જાયેલા અકસ્માતમાં બાઈક પર સવાર ભુપતસિંહ અને મહેશભાઈ ઉછળીને રોડ ઉપર પટકાયા હતા જેથી તેઓને માથામાં અને શરીરે ગંભીર ઈજાઓ પહોંચી હતી.